หุ้นสหรัฐฯยังปิดบวก
ดัชนีหุ้นดาวโจนส์ ปิดที่ 12,427.54&nbsp;เพิ่มขึ้น 33.64 จุด ด้านแนสแดค&nbsp; ปิดที่ 2,799.86 จุด เพิ่มขึ้น 8.67 จุด ขณะที่ราคาน้ำมันขยับขึ้นต่อเนื่อง
7 เม.ย. 2554

ดัชนีหุ้นดาวโจนส์ ปิดที่ 12,427.54 เพิ่มขึ้น 33.64 จุด ด้านแนสแดค  ปิดที่ 2,799.86 จุด เพิ่มขึ้น 8.67 จุด ขณะที่ราคาน้ำมันขยับขึ้นต่อเนื่อง
ตลาดหุ้นสหรัฐฯวานนี้ ปิดในแดนบวกเล็กน้อย ตามแรงฉุดของหุ้นภาคธนาคารและข่าวลือเกี่ยวกับการเปลี่ยนแปลงครั้งใหญ่ในซิสโก บริษัทที่ให้บริการด้านระบบเครือข่ายอินเตอร์เน็ตรายใหญ่
ดัชนีหุ้นดาวโจนส์ เพิ่มขึ้น 33.64 จุด (0.27 เปอร์เซ็นต์) ปิดที่ 12,427.54 แนสแดค เพิ่มขึ้น 8.67 จุด (0.31 เปอร์เซ็นต์) ปิดที่ 2,799.86 จุด เอสแอนด์พี เพิ่มขึ้น 2.94 จุด (0.22 เปอร์เซ็นต์) ปิดที่ 1,335.57 จุด
ขณะที่ราคาน้ำมันตลาดนิวยอร์ก ข้ามผ่าน 109 ดอลลาร์ต่อบาร์เรลเป็นครั้งแรกในรอบ 2 ปีครึ่ง ท่ามกลางความกังวลต่อสงครามลิเบียและดอลลาร์ที่อ่อนค่า
สัญญาล่วงหน้าน้ำมันไลต์สวีตครูตของสหรัฐฯ งวดส่งมอบเดือนพฤษภาคม เพิ่มขึ้น 49 เซนต์ ปิดที่ 108.83 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 8 เซนต์ ปิดที่ 122.30 ดอลลาร์